Thea Hjelmeland

Thea Hjelmeland (født 1987) er en norsk kunstner, multi-instrumentalist, vokalist, komponist og tekstforfatter fra Førde bosatt i Bergen.

 Karrière 
Thea Hjelmeland er vokalist og spiller en rekke instrument; gitarer, banjo, mandolin, harpe, charango, piano, synth, perkusjon med mer. I tillegg til sin egen artistkarrière komponerer hun musikk for teater, film og danseforestillinger.

Hun platedebuterte med albumet Oh, The Third.. i 2012 produsert av Bernhoft og Jostein Ansnes i Øra Studio.

I 2014 ga hun ut Solar Plexus med Jørgen Træen som produsent og var selv medprodusent. For albumet vant hun Spellemannprisen 2014 i klassen indie og var i tillegg nominert i klassen tekstforfatter Hun mottok i 2014 NRK Sogn og Fjordanes Luttpris (årets artist i Sogn og Fjordane)  og Kulturprisen til Førde kommune.

I 2014 arrangerte og fremførte hun musikken til teaterstykket Sånne som oss på Den Nationale Scene. Stykket er skrevet av Frode Grytten og baserte seg på musikk av John Olav Nilsen. Har samarbeidet og komponert for det cubanske dansekompaniet for moderne dans; DANZA Contemporanea (2014) for Ibsen Festivalen i Havana, Cuba.

I 2015 debuterte hun som filmkomponist for den norske spillefilmen Hevn med regissør Kjersti G. Steinsbø. Samme år debuterte hun også som teaterkomponist og skuespiller på Sogn og Fjordane Teater med teateroppsetning og nydramatiseringen av Brynjulf Jung Tjønn sin Brageprisvinnende ungdomsroman Så vakker du er.

I 2015 ble hun tildelt Vossajazzprisen fra Vossajazz og Hordaland fylkeskommune., Edvard-prisen for årets utfordrer og mottok 1-årig arbeidsstipend for kunstnere fra både Bergen kommune og Tekstforfatterfondet.

I 2018 ga hun ut sitt tredje album, Kulla. For albumet vant hun Spellemannprisen 2018 i klassen indie/alternativ og ble dessuten nominert i klassen årets låtskriver.

Hun har bidratt på Lars Vaulars album Helt om natten, helt om dagen (2010) og Du betyr meg (2011). Hun har også samarbeidet med Kringkastingsorkestret (KORK), Karl Seglem, Melissa Laveaux (CA/FR), Hugh Coltman (UK/FR) og Good Time Charlie.

Hun er datter av tekstilkunstner og musiker Ingjerd Monsen Hjelmeland og musiker Arle Hjelmeland.

 Utmerkelser 
 2005: Eggstokkfestivalen - Bergen
 2009: Kunstnarstipend - Sparebanken Vest
 2014: Luttprisen / Årets artist i Sogn & Fjordane - NRK Sogn og Fjordane
 2014: Førde Kommunes Kulturpris - Førde kommune
 2014: Spellemannprisen 2014 - i kategorien indie
 2015: Vossajazzprisen - Hordaland fylkeskommune
 2015: Bergen kommune - 1årig Arbeidsstipend for kunstnere
 2015: Komponistenes Vederlags Fond- 1årig Arbeidsstipend for komponister
 2015: Edvard-prisen - årets utfordrer for Solar Plexus
 2018: Spellemannprisen 2018 i klassen indie/alternativ
 2019: Kardemommestipendet

 Diskografi 

 Album 
 2012: Oh, The Third.. (Øra Fonogram)
 2014: Solar Plexus (TheaH Music)
 2018: Kulla (TheaH Music)

 EP / Solosingler 
 2006: Dancing EP 
 2014: Feathery (THEAH music)

 Andre deltagelser 
 2010: Helt om natten, helt om dagen / "En av oss to" (Lars Vaular)
 2011: Du betyr meg /  "Supernaiv". (Lars Vaular)
 2011: Garage A Go-Go. (Good Time Charlie)
 2013: Draumeblues og Blåsus. (Good Time Charlie) 
 2014: Martyren / "Fortet"  (Trygve Skaug)

 Andre prosjekt 
 2015: TEATER / Komponist, musiker, skuespiller. "Så Vakker Du Er" / Sogn og Fjordane Teater
 2015: FILMMUSIKK / Komponist, tekstforfatter, musikalsk produsent. "HEVN" (Regissør Kjersti Steinsbø)
 2015: Bestillingsverket "ia" for Vevringutstillinga, Vevring. 
 2015: Forfatter. Essay i magasinet FanFare.
 2014: TEATER / Musikalsk arrangør, musiker. "Sånne Som Oss" / Frode Grytten. Den Nationale Scene
 2013: Illustratør. Illustrasjoner på trykk i magasinet Replikk.
 Performance- og kunstduoen -dOtti- med Vilde Jensen Hjetland. Kunstutstillinger, performance-art, visuell og audiovisuell kunst, kostymer, scenografi.

 Referanser 

 Eksterne lenker 



Kategori:Norske musikere
Kategori:Vinnere av Spellemannprisen
Kategori:Fødselsdato ikke oppgitt